Τροποποιήση των υποχρεώσεων δημόσιας υπηρεσίας της Γαλλίας στα τακτικά αεροπορικά δρομολόγια εντός της Γαλλίας

(2000/C 213/03)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να τροποποιήσει τις υποχρεώσεις δημόσιας υπηρεσίας στα τακτικά αεροπορικά δρομολόγια μεταξύ Cayenne, αφενός, και αφετέρου, Maripasoula, Saint-Georges-de-l'Oyapock και Saül, που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 221, σ. 8, της 30ής Ιουλίου 1996, με τον αριθμό αναφοράς 96/C 221/06, βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, σχετικά με την πρόσβαση των κοινοτικών αερομεταφορέων στις ενδοκοινοτικές αεροπορικές συνδέσεις.

2. Οι τροποποιηθείσες υποχρεώσεις δημόσιας υπηρεσίας είναι οι ακόλουθες:

- Όσον αφορά την ελάχιστη συχνότητα και την προσφερόμενη χωρητικότητα

α) Μεταξύ Maripasoula και Cayenne

- Όσον αφορά την ελάχιστη συχνότητα:

Τα αεροπορικά δρομολόγια πρέπει να εκτελούνται καθημερινά, τουλάχιστον δύο φορές ημερησίως μετ' επιστροφής.

- Όσον αφορά την προσφερόμενη χωρητικότητα:

Η ελάχιστη προσφερόμενη χωρητικότητα είναι 70 θέσεις ημερησίως.

Κατά τη διάρκεια των σχολικών διακοπών, η συνολική χωρητικότητα για την περίοδο Ιουλίου, Αυγούστου και Σεπτεμβρίου πρέπει να είναι 8000 θέσεις.

β) Μεταξύ Cayenne και Saül

- Όσον αφορά την ελάχιστη συχνότητα:

Τα αεροπορικά δρομολόγια πρέπει να εκτελούνται καθημερινά, τουλάχιστον μία φορά ημερησίως μετ' επιστροφής.

- Όσον αφορά την προσφερόμενη χωρητικότητα:

Η ελάχιστη προσφερόμενη χωρητικότητα είναι 20 θέσεις ημερησίως.

Κατά τη διάρκεια των σχολικών διακοπών, η συνολική χωρητικότητα για την περίοδο Ιουλίου, Αυγούστου και Σεπτεμβρίου πρέπει να είναι 4000 θέσεις.

γ) Μεταξύ Cayenne και Saint-Georges-de-l'Oyapock

- Όσον αφορά την ελάχιστη συχνότητα:

Τα αεροπορικά δρομολόγια πρέπει να εκτελούνται καθημερινά, τουλάχιστον δύο φορές ημερησίως μετ' επιστροφής.

- Όσον αφορά την προσφερόμενη χωρητικότητα:

Η ελάχιστη προσφερόμενη χωρητικότητα είναι 110 θέσεις ημερησίως.

Κατά τη διάρκεια των σχολικών διακοπών, η συνολική χωρητικότητα για την περίοδο Ιουλίου, Αυγούστου και Σεπτεμβρίου πρέπει να είναι 17000 θέσεις.

- Όσον αφορά τους ναύλους "επιβατών"

Σε όλες τις πτήσεις πρέπει να προτείνεται ένας "βασικός" ναύλος και ένας "μειωμένος" ναύλος, χωρίς περιορισμό υωρητικότητας. Ο "μειωμένος" ναύλος ισχύει για τους επιβάτες που είναι κάτοχοι κάρτας παραμονής η οποία αποδεικνύει παραμονή έξι μηνών και μιας ημέρας, τουλάχιστον ανά έτος, στο δήμο (Maripasoula, Saül ή Saint-Georges-de-l'Oyapock) με προορισμό τον οποίο ή/και αναχώρηση από τον οποίο ζητούν οι επιβάτες να τύχουν της έκπτωσης.

Οι ναύλοι αυτοί έχουν ως εξής κατ' ανώτατο όριο:

α) Cayenne/Maripasoula:

- "βασικός" ναύλος για ένα απλό εισητήριο: 334 γαλλικά φράγκα, ήτοι 67,08 ευρώ.

- "μειωμένος" ναύλος για ένα απλό εισητήριο: 245 γαλλικά φράγκα, ήτοι 37,96 ευρώ.

β) Cayenne/Saül:

- "βασικός" ναύλος για ένα απλό εισητήριο: 241 γαλλικά φράγκα, ήτοι 66,77 ευρώ

- "μειωμένος" ναύλος για ένα απλό εισητήριο: 160 γαλλικά φράγκα, ήτοι 25 ευρώ.

γ) Cayenne/Saint-Georges-de-l'Oyapock:

- "βασικός" ναύλος για ένα απλό εισητήριο: 241 γαλλικά φράγκα, ήτοι 66,77 ευρώ.

- "μειωμένος" ναύλος για ένα απλό εισητήριο: 160 γαλλικά φράγκα, ήτοι 25 ευρώ.

Οι ναύλοι αυτοί νοούνται χωρίς τους κατά κεφαλήν φόρους και τα μέλη που εισπράττονται από το κράτος, την τοπική αυτοδικοίκηση και τις αερολιμενικές αρχές και οι οποίοι αναφέρονται στον τίτλο μεταφοράς.

Σε περίπτωση αφύσικης, απρόβλεπτης και ξένης προς τους μεταφορείς ανόδου των στοιχείων του κόστους η οποία επηρεάζει την εκμετάλλευση των αεροπορικών συδέσεων, αυτοί οι μέγιστοι ναύλοι μπρορούν να αυξηθούν κατ' αναλογίαν της ανόδου που παρατηρήθηκε. Οι κατ' αυτόν τον τρόπο τροποποιηθέντες ναύλοι κοινοποιούνται στους μεταφορείς που εκμεταλλεύονται τα δρομολόγια και ισχύουν για μια περίοδο προσαρμοσμένη στις περιστάσεις. Οι ναύλοι κοινοποιούνται επίσης χωρίς καθυστέρηση στην Ευρωπαϊκή Επιτροπή προκειμένου να δημοσιευθούν στην Επίσημη Εφημερίδα των Ευρωπαϊκών Κοινοτήτων.

- Όσον αφορά τους ναύλους "φορτίου"

Το κόστος αποστολής φορτίου (σε γαλλικά φράγκα ανά kg ή σε ευρώ ανά kg) δεν μπορεί να υπερβαίνει, ανάλογα με την κατηγορία του προϊόντος, τις ημές που αναγράφονται στον κάτωθι πίνακα ναύλων.

>ΘΕΣΗ ΠΙΝΑΚΑ>

Το φορτίο ειδών διατροφής πρώτης ανάγκης αφορά τα προϊόντα τα οποία αναγράφονται στον κατάλογο (επισυνάπεται στην παρούσα) που χρησιμοποιούν οι κρατικές υπηρεσίες ως έγγραφο γενικής φύσεως σε θέματα οικονομικής πληροφόρησης.

Οι μέγιστοι ναύλοι μπορούν να αναθεωρούνται ετησίως με βάση τη δωδεκάμηνη εξέλιξη του δείκτη λιανικών τιμών. Η εν λόγω αναθεώρηση κοινοποιείται ταχυδρομικώς με συστημένη επιστολή στους μεταφορείς που εκμεταλλεύονται τις συνδέσεις αγδόντα ημέρες πριν την έναρξη εφαρμογής της. Ταυτόχρονα, κοινοποιείται στην Ευρωπαϊκή Επιτροπή προκειμένου να δημοσιευθεί στην Επίσημη Εφημερίδα των Ευρωπαϊκών Κοινοτήτων.

Σε περίπτωση αφύσικης, απρόβλεπτης και ξένης προς τους μεταφορείς ανόδου των στοιχείων του κόστους, η οποία επηρεάζει την εκμετάλλευση των αεροπορικών συνδέσεων, οι μέγιστοι ναύλοι μπορούν να αυξηθούν κατ' αναλογίαν της ανόδου που παρατηρήθηκε. Οι κατ' αυτόν τον τρόπο τροποποιηθέντες ναύλοι κοινοποιούνται στους μεταφορείς που εκμεταλλεύονται τα δρομολόγια και ισχύουν για μια περίοδο προσαρμοσμένη στις περιστάσεις. Οι ναύλοι κοινοποιούνται επίσης χωρίς καθυστέρηση στην Ευρωπαϊκή Επιτροπή προκειμένου να δημοσιευθούν στην Επίσημη Εφημερίδα των Ευρωπαϊκών Κοινοτήτων.

- Όσον αφορά την ποιότητα εξυπηρέτησης

Ο μεταφορέας πρέπει να είναι σε θέση να μεταφέρει, με σύστημα ψύξης, όλα τα βαθύψυκτα, κατεχυγμένα και τα διατηρούμενα με απλή ψύξη προϊόντα.

- Όσον αφορά τη συνέχεια της γραμμής

Εκτός από την περίπτωση έκτακτης ανάγκης, ο αριθμός ακυρωμένων πτήσεων, για λόγους καταλογιζόμενους απευθείας στον αερομεταφορέα, δεν είναι δυνατόν να υπερβαίνει, ετησίως, το 3 % του αριθμού προβλεπόμενων πτήσεων.

Σύμφωνα με το άρθρο 4 παράγραφος 1 στοιχείο γ) του κανονισμού (ΕΟΚ) αριθ. 2408/92 που προαναφέρθηκε, ο μεταφορέας που προτίθεται να εκμεταλλευθεί κάποια από τις εν λόγω γραμμές οφείλει να εγγυηθεί ότι θα την εκμεταλλευθεί επί δώδεκα διαδοχικούς μήνες.

Τα δρομολόγια μπορούν να διακοπούν μόνον κατόπιν προειδοποίησης τουλάχιστον εξί μηνών.

Οι κοινοτικοί αερομεταφορείς πληροφορούνται ότι η εκμετάλλευση που δεν ανταποκρίνεται στις ανωτέρω υποχρεώσεις δημόσιας υπηρεσίας συνεπάγεται ενδεχομένως την επιβολή διοικητικών ή/και δικαστικών κυρώσεων.

3. Οι παρούσες υποχρεώσεις δημόσιας υπηρεσίας ακυρώνουν και αντικαθιστούν εκείνες της ανακοίνωσης της Επιτροπής που δημοσιεύθηκε στην Επίσημη Εφημερίδα των Ευρωπαϊκών Κοινοτήτων αριθ. C 221, της 30ής Ιουλίου 1998, με τον αριθμό αναφοράς 96/C 221/06.

ΠΑΡΑΡΤΗΜΑ

ΠΡΟΪΟΝΤΑ ΠΡΩΤΗΣ ΑΝΑΓΚΗΣ

Αλεύρι σιταριού τύπου 45

Συμαρικά ανώτερης ποιότητας

Προεπεξεργασμένο ρύζι

Μη προεπεξεργασμένο ρύζι

Σιμιγδάλι σιταριού

Όσπρια (όλα)

Κονσέρβες λαχανικών

Κονσέρβες κρέατος

Κονσέρβες ψαριού

Κονσέρβες έτοιμων φαγητών

Αποξηραμένο ή καπνιστό ψάρι

Αλλαντικά

Ζάχαρα

Λεπτό αλάτι

Χονδρό αλάτι

Σοκολάτα σε πλακίδια

Κακάο χωρίς ζάχαρη

Μαρμελάδες

Εμφιαλωμένα νερά

Γάλατα μακράς διατήρησης

Γάλατα σε σκόνη

Βούτυρα

Μαργαρίνες

Λάδια

Κατεψυγμένα και βαθύψυκτα κρέατα και ψάρια